kardosdrur/scandi-wiki huggingface dataset:
Stephen Masters

Stephen Greenville Masters (født 10. september 1969 i Gladsaxe, Danmark) er en dansk tidligere eliteroer.

Masters var styrmand i den danske otter, der deltog ved OL 1992 i Barcelona. Det var første gang siden OL 1952 i Helsinki at Danmark stillede op i otter, og hidtil seneste gang Danmark har været repræsenteret i denne bådtype til et OL. Roerne i båden var Jens Pørneki, Jens Jørgen Tramm, Thomas Larsen, Carsten Hassing, Jesper Thusgård Kristiansen, Lars Christensen, Martin Haldbo Hansen og Kent Skovsager.

Danskerne sluttede på en tredjeplads i det indledende heat, og kvalificerede sig derfor til semifinalen. Her var man mindre end et sekund fra at erobre den tredjeplads, der havde givet adgang til finalen, men danskerne måtte i stedet nøjes med en plads i B-finalen, som man vandt. Det betød at den danske båd i alt sluttede konkurrencen på en 7. plads ud af 15 deltagende både.

Masters vandt desuden en lang række VM-medaljer som styrmand i den danske letvægtsotter, hvor det blev til fire sølv- og to bronzemedaljer over en periode på otte år.

Referencer

Eksterne henvisninger 

Roere fra Danmark
Personer fra Gladsaxe
Deltagere for Danmark ved sommer-OL 1992
Bertil Samuelson

Bertil Gregers Samuelson (født 21. december 1974 i Gentofte, Danmark) er en dansk tidligere eliteroer.

Samuelson udgjorde, sammen med Bo Kaliszan, den danske dobbeltsculler ved OL 2000 i Sydney. Danskerne sluttede på en samlet 10. plads ud af 16 deltagende både.

Referencer

Eksterne henvisninger 

Roere fra Danmark
Personer fra Gentofte
Deltagere for Danmark ved sommer-OL 2000
Bo Kaliszan

Bo Kaliszan (født 28. november 1973 i København, Danmark) er en dansk tidligere eliteroer.

Kaliszan udgjorde, sammen med Bertil Samuelson, den danske dobbeltsculler ved OL 2000 i Sydney. Danskerne sluttede på en samlet 10. plads ud af 16 deltagende både.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 2000
Morten Nielsen (roer)

Morten Ølgaard Nielsen (født 18. september 1980 i Fredensborg, Danmark) er en dansk tidligere eliteroer.

Nielsen udgjorde, sammen med Thomas Larsen, den danske toer uden styrmand ved OL 2008 i Beijing. Danskerne sluttede på en samlet 10. plads ud af 14 deltagende både i konkurrencen.

Referencer

Eksterne henvisninger 

Roere fra Danmark
Personer fra Fredensborg
Deltagere for Danmark ved sommer-OL 2008
Thomas Morsing Larsen

Thomas Morsing Larsen (født 1. juni 1980 i København, Danmark) er en dansk tidligere eliteroer.

Larsen udgjorde, sammen med Morten Nielsen, den danske toer uden styrmand ved OL 2008 i Beijing. Danskerne sluttede på en samlet 10. plads ud af 14 deltagende både i konkurrencen.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 2008
Senigallia

Senigallia er en italiensk by (og kommune) i regionen Marche i Italien, med omkring  indbyggere.

Referencer

Eksterne henvisninger 

Byer i Marche
Ancona (provins)
Civitanova Marche

Civitanova Marche er en italiensk by (og kommune) i regionen Marche i Italien, med omkring  indbyggere.

Referencer

Eksterne henvisninger 

Byer i Marche
Macerata (provins)
Civitanova

Civitanova kan have flere betydninger:

 Civitanova Marche, en italiensk by i regionen Marche i Italien.
 Civitanova del Sannio, en italiensk by i regionen Molise i Italien.
Civitanova del Sannio

Civitanova del Sannio er en italiensk by (og kommune) i regionen Molise i Italien, med omkring  indbyggere.

Referencer

Eksterne henvisninger 

Byer i Molise
Isernia (provins)
Santa Margherita di Staffora

Santa Margherita di Staffora er en italiensk by (og kommune) i regionen Lombardiet i Italien, med omkring  indbyggere.

Referencer

Eksterne henvisninger 

Byer i Lombardiet
Pavia (provins)
Christian Stentoft

Christian Stentoft  (14. september 1946 - 27. februar 2016) var en dansk radiomand,  søn af komponisten og revyforfatteren Aage Stentoft. Christian Stentoft skabte i perioden 1974-1995 en lang række banebrydende radiomontager gennem sin ansættelse ved Danmarks Radio. Blandt titlerne er den berømte "Afslag på et kys" fra 1986, som blev sendt første gang 8. januar 1987. Christian Stentoft beskrev selv sit uforløste forhold til faderen som drivkraften bag sin kunst.

Kilder 

Mindeord af Leif Lønsmann 

Journalister fra Danmark
Freja,tidsskrift

Freja var et tidsskrift udgivet af en gruppe arkitektstuderende  i 1974. Det var en slags opskrift, brugsanvisning på en alternativ livsførelse Det kan ses som en slags dansk udgave af den amerikanske "Whole earth catalogue". Det udkom  i 74,75,77. Første nummer bar undertitlen "Naturligt tidsskrift" og  indeholdt afsnit om økologi, energi, landbrug, byggeteknik, genanvendelse og transport. 77 udgaven bar undertitlen "Håndbog i landbosætning". Tankegangen i tidsskriftet var stærkt påvirket af  ungdomsoprøret og hippiebevægelsen og bidrog til et et øget fokus på miljø, økologi og forurening.

Ungdomskultur
Tidsskrifter fra Danmark
Superligaen 2021-22

Superligaen 2021-22 (3F Superliga af sponsorårsager) er den 32. sæson af den danske Superliga siden oprettelsen. Den styres af Divisionsforeningen.

Mester 
Mesterskabet i sæsonen 2021-22 gik til FC København. Sølvvinderne blev FC Midtjylland og Bronzevinderen blev Silkeborg IF Fodbold.

Hold
Tolv hold konkurrerer i ligaen. Top-ti holdene fra forrige sæson, vinderen og nummer to i 1. division 2020-21. Viborg FF og Silkeborg IF

Deltagere

Stilling

Grundspil

Mesterskabsspil

Nedrykningsspil

UEFA Europa Conference League Playoff 
Det vindende hold fra nedrykningsspillet vil gå videre til en UEFA Europa Conference League Playoff-kamp, hvor de skal møde nummer 4 fra mesterskabsslutspillet. Hvis FC Midtjylland vinder DBU Pokalen 2021-22, vil 5. pladsen i stedet deltage.

E.f.s. og straffespark. Ordinær kamp endte 1-1.

Referencer 

Fodboldsæson 2021-22
2021-22
Sport i Danmark i 2022
Dobri Hristov

Dobri Hristov (født 14. december 1875 i Varna, død 23. januar 1941 i Sofia, Bulgarien) var en bulgarsk komponist og dirigent.

Hristov hørte til de ledende komponister fra Bulgarien i det 20. århundrede. Han studerede komposition på Musikkonservatoriet i Prag, hos Antonin Dvorak med endt eksamen (1903). Han har mest skrevet kor og kirkelige værker og sange, men skrev også orkesterværker og kammermusik. Hristov brugte meget bulgarske sange og folklore i sine kompositioner. Han var dirigent for orkesteret De syv Helgender ved kirken af samme navn i Sofia (1911-1928).

Udvalgte værker 
 Kirkelige korværker "Liturgier af St. John Chrysostom" (1925-1934) - for kor
 Kirkelige Hymner "Salmer fra en vågen nat" (1935-1939) - for kor

Eksterne henvisninger 
 om Dobri Hristov

Komponister fra Bulgarien
Personer fra Varna
Panayot Pipkov

Panayot Pipkov (født 21. november 1871 i Plovdiv - død 25. august 1942 i Sofia, Bulgarien) var en bulgarsk komponist, dirigent, dramatiker, skuespiller og lærer.

Pipkov studerede violin som ung, og studerede efter på et stipendium komposition på Musikkonservatoriet i Milano (1898), og senere i Prag (1899). Han hører til de første generationer af professionelle komponister fra Bulgarien. Han har skrevet en symfoni, orkesterværker, kammermusik, operaer, korværker, sange, sceneværker, og specielt musik for klaver som han er mest kendt for. Pipkov har dirigeret forskellige militærorkestre, og orkestre i byer som Varna og Ruse, og har optrådt som skuespiller med forskellige teatergrupper som feks Osnova-dramatroppen i Sofia (1889-1890). Han er fader til en af Bulgariens betydningsfulde komponister, Lubomir Pipkov.

Udvalgte værker 

 Symfoni (?) - for orkester
 "11 danse" (1908) - for klaver
 "Bulgarsk Rapsodi" (1918) - for klaver
 Folketema (1936) - for violin og klaver

Eksterne henvisninger 
 om Panayot Pipkov

Komponister fra Bulgarien
Personer fra Plovdiv
U Press

U Press er et dansk forlag. Det udgiver akademiske bøger, herunder bogserien Babette. Under imprintet Café Monde har forlaget siden 2021 også udgivet skønlitterære værker.
Forlaget er grundlagt i 2013 af ph.d. i nordisk litteratur Mads Julius Elf.

Blandt forlagets faglitterære forfattere er Pil Dahlerup, Thomas Bredsdorff, Keld Zeruneith, Johs. Nørregaard Frandsen, Else Marie Bukdahl, Mikael Rothstein, Cathrine Hasse, Lars Qvortrup, Tine Lindhardt, Per Øhrgaard, Jes Olesen. Blandt skønlitterære forfattere er Erik Fosnes Hansen, Christine Wunnicke, Eugen Ruge og Sigrid Nunez.

Henvisninger 

Forlag fra Danmark
Anya Taylor-Joy

Anya Josephine Marie Taylor-Joy  (født 16. april 1996) er en amerikansk-argentinsk-britisk skuespillerinde og model.   Hun har modtaget adskillige priser, herunder en Critics' Choice Award, en Golden Globe Award og en Screen Actors Guild Award. I 2021 blev hun inkluderet på Time 100- listen.

Taylor-Joy blev født i Miami og voksede op i Buenos Aires og London, og droppede ud af skolen i en alder af 14 år, hvor hun få år senere begyndte at forfølge en karriere som model og skuespiller. Efter at have haft mindre biroller i tv-serier, debuterede hun på film med hovedrollen som Thomasin i gyserfilmen The Witch (2015). Hun medvirkede efterfølgende i gyserfilmen Split og komedien Thoroughbreds (begge 2017); og hun modtog samme år fik hun BAFTA Rising Star Award-nominering.

Taylor-Joy har siden optrådt i BBC One-dramaserien The Miniaturist (2017), fantasy-serien Peaky Blinders og The Dark Crystal: Age of Resistance (begge 2019) og i efterfølgeren til Split, Glass (2019). Hun modtog stor ros for sine præstationer som hovedpersonerne Emma Woodhouse i Jane Austen-genindspilningen Emma og Beth Harmon i Netflix-miniserien The Queen's Gambit (begge 2020); for sidstnævnte vandt hun Golden Globe for bedste skuespillerinde - Miniserie eller tv-film og SAG-prisen for fremragende præstation af en kvindelig skuespiller i en miniserie eller tv-film.

Referencer 

Spansk-amerikanere
Engelsk-amerikanere
10 Years (sang)

"10 Years" er en sang fra 2021, af den islandske sanger Daði Freyr, og hans band Gagnamagnið. Sangen repræsenterede Island ved Eurovision Song Contest 2021.

Referencer

Eksterne henvisninger 
  
Eurovision Song Contest-sange fra Island
Singler fra 2021
Sange fra Eurovision Song Contest 2021
Daniel Stampe

Daniel Stampe (født 27. juli 1996 i Gentofte) er en cykelrytter fra Danmark, der er på kontrakt hos .

Karriere 
Stampe startede sin cykelkarriere hos Frederiksberg Bane- og Landevejsklub, hvor han fra starten kørte i D-rækken. I 2017 skiftede han fra barndomsklubben eliteteamet . Fra november 2020 blev han træner for klubbens licensryttere.

Meritter 

2020
 2. plads, #HurtigJoakimLøbet
2021
 1. plads, ABC Linjeløb
  Samlet vinder af Campione Pinse Cup
 1. plads, 2. etape
 2. plads, 1. etape
 2. plads, Frederiksberg El løbet
2023
 1. plads, 2. etape af Tour of Istanbul
 3. plads, #HurtigJoakimLøbet

Referencer

Eksterne henvisninger 
 
 
 

Mandlige cykelryttere fra Danmark
Personer fra Gentofte
Santa Margherita Ligure

Santa Margherita Ligure er en italiensk by (og kommune) i regionen Liguria i Italien, med omkring  indbyggere.

Referencer

Eksterne henvisninger 

Byer i Liguria
Genova (provins)
Frugtkød

Frugtkød refererer til det sukkerholdige materie, der ofte omgiver et eller flere frø i centrum af en frugt. Selvom dette også omfatter frugter, der normalt ville kaldes grøntsager, vil dette også være frugtkød. I daglig tale vil frugtkød dog typisk forbindes med noget sødt.

Frugter
Jens Lykkegaard Olesen

Jens Lykkegaard Olesen (født 06.10.1972) er professor ved Center for Almen Medicin, Klinisk Institut, Aalborg Universitet.

Uddannelse og karriere 
Jens Lykkegaard Olesen er uddannet Cand.Med. fra Københavns Universitet (2001) og han modtog ligeledes sin Ph.d. fra Københavns Universitet med afhandlingen Insulin-like growth factor I (IGF-I), IGF binding proteins and collagen synthesis– relation to mechanical loading of tendon (2006). I 2012 blev han speciallæge i intern medicin og reumatologi. 

Fra 2003 til 2004 var han ”Research Fellow” ved University of California. Fra 2012 til 2013 var han forskningsansvarlig overlæge ved Reumatologisk afdeling i Aalborg og klinisk ekstern lektor i reumatologi ved Aarhus Universitet. Herefter var han klinisk forskningsansvarlig overlæge ved Idrætsmedicinsk Afdeling, Bispebjerg Hospital indtil 2018, mens han var klinisk ekstern lektor i reumatologi ved Aalborg Universitet (2013-2015). Siden 2015 har han haft speciallægepraksissen ReumaNord i Aalborg. Fra 2016 til 2018 var han lektor ved Aalborg Universitet, hvor han blev professor i 2018. 

Jens Lykkegaard Olesen modtog i 2007 Scandinavian Journal of Rheumatology Legat og i 2010 fik han en 1. præmie ved foredragskonkurrence Dansk Reumatologisk selskab Årsmøde. I 2013 modtog han Margrethe Astrid Hedvig Schaufuss Forskningslegat. Siden 2015 har han været bestyrelsesmedlem i DRFO og siden 2019 har han været læge for kvindelandsholdet i fodbold.

Publikationer 
Jens Lykkegaard Olesen har udgivet 74 artikler i peer-reviewed tidsskrifter og bogkapitlet Tendinopathy in Athletes, Volume XII of the encyclopaedia of sports medicine, 2007, Blackwell publishing. Overbelastningsskader og idrætsmedicin, Reumatologi 4. udgave, 2018, FADL’s forlag.

Referencer 

Ansatte ved Aalborg Universitet
Professorer fra Aalborg Universitet
Alumni fra Københavns Universitet
Europa-Parlamentsvalget 2019 i Italien

Europaparlamentsvalget 2019 blev afholdt i Italien den 26. maj 2019, for at vælge Italiens 75 medlemmer af Europa-Parlamentet.

Resultater

Eksterne henvisninger 

2019 i Italien
Politiske valg i 2019
Piraeus (regional enhed)

Piraeus )er en af de i Grækenlands regionale enheder. Den er en del af periferien Attica. Den regionale enhed dækker den vestlige-centrale del af byområdet Athen.

Administration 
Som en del af Kallikratis regeringsreform i 2011 blev den regionale enhed Piraeus oprettet ud af en del af det tidligere præfektur med samme navn. Den er opdelt i 5 kommuner:

 Keratsini-Drapetsona
 Korydallos
 Nikaia-Agios Ioannis Rentis
 Perama
 Piraeus

References 

Regionale enheder i Grækenland
Athen
Lega Nord

Lega Nord (fuldt navn: Lega Nord per l'Indipendenza della Padania) er et italiensk højreorienteret politisk parti, der blev stiftet i 1991 som en føderation af seks regionale seperatistpartier i Norditalien.

Partiet arbejder for transformationen af Italien indtil en føderal stat, med stor autonomi for de nordlige regioner. Partiet er desuden imod indvandring, samt er euroskeptisk, og er desuden beskrevet som højrepopulistisk af flere eksperter. Partiet er medlem af Gruppen Identitet og Demokrati (ID-gruppen), i Europa-Parlamentet.

Partiets nuværende leder er Matteo Salvini, Italiens vicestatsminister.

Referencer 

Politiske partier i Italien
Nationalisme
Partier repræsenteret i Europa-Parlamentet
Allan Drost

Allan Drost (født 21. oktober 1975) er en dansk fodboldtræner og fra 2020 cheftræner for FC Thy - Thisted Q som spiller i den bedste danske fodboldrække for kvinder, Gjensidige Kvindeliaen.

Han tiltrådte i klubben i januar 2021 og sikrede i løbet af foråret 2021 sammen med holdet og den øvrige stab i første omgang en plads i slutspillet om det danske mesterskab samt derefter klubbens til dato største triumf i form af sejr i DBU's Landspokalturnering for Kvinder 2020/2021 med en overraskende finalesejr  på 2-1 over Brøndby IF hjemme på Sparekassen Thy Arena.

Han har igennem størstedelen af sin trænerkarriere trænet piger og kvinder på såvel senior som højeste ungdoms-niveau. Således var han inden tiltrædelsen i FC Thy - Thisted Q cheftræner for Vejle Boldklubs bedste kvindehold samt i 2018 for Varde IFs kvinder der på det tidspunkt spillede med om kvalifikation til den bedste række. På ungdoms-niveau var han i 2017 cheftræner for Team Viborg der sluttede sæsonen med DM sølvmedaljer. Han har desuden i 2012 prøvet kræfter med brasiliansk fodbold hvor han var tilknyttet klubben Joinville EC som assistenttræner - en klub som på daværende tidspunkt spillede i den brasilianske serie B.

Uddannelsesmæssigt er Allan i besiddelse af UEFA's A Elite-Youth licens som er en overbygning på UEFA's A-licens og har som sigte at hjælpe de bedste ungdomsspillere i overgangen til seniorfodbold på elitært niveau. Herudover har han en M.Sc. i International Business & Modern Languages (Cand. Negot) fra SDU - Odense Universitet. Ved siden af fodboldtrænergerningen har han i en årrække været beskæftige indenfor HR og rekruttering og har i den sammenhæng arbejdet med blandt andet ledelse, lederudvilking, karrierecoaching m.m.

Titler 
Lanspokalturneringen

 Vinder: 2020-21

Kilder og henvisninger 

Fodboldtrænere fra Danmark
Fædre og sønner (roman)

Fædre og sønner (; Otcy i deti, ; tidligere stavet Отцы и дѣти) er en roman fra 1862 skrevet af den russiske forfatter Ivan Turgenev. Romanen anses som en af de centrale russiske romaner fra det 1800-århundrede.

Historisk kontekst 
Fædre og sønner i romanen refererer til den stigende splittelse mellem to russiske generationer og til romanens hovedperson Evgenij Bazarov, en nihilist, der afviser de gamle traditioner.

Turgenev skrev Fædre og sønner som en kommentar til de voksende kulturelle splittelse, som han så mellem liberale i 1830'erne og 1840'erne og den voksende nihilistiske bevægelse ("sønnerne"). Båbe nihilisterne og de liberale ønskede vestligt baserede sociale reformer i Rusland. Ud over de liberale og nihilisterne var Rusland på daværende tidspunkt præget af de slavofile, der gik imod vestlig indflydelse og i stedet ønskede en vej for Rusland baseret på landets traditionelle religion og spiritualitet. Romanen var medvirkende til at popularisere begrebet nihilisme, der blev almindelig anvendt efter romanens udgivelse.

Fædre og sønner kan anses som den første moderne roman i russisk litteratur (Gogols Døde sjæle er et andet eksempel). Romanen er også det første russiske værk, der opnåede bred anerkendelse i Vesten, herunder fra bl.a. forfatterne Gustave Flaubert, Guy de Maupassant, og Henry James.

Referencer

Eksterne henvisninger 
 Omtale af Fædre og sønner på litteratursiden.dk
 Den fulde tekst af Fædre og sønner 
 Den fulde tekst af Fædre og sønner  på Project Gutenberg

Litteratur i 1862
Romaner fra Rusland
Fædre og sønner

Fædre og sønner kan henvise til:

 Fædre og sønner (roman), en russisk roman fra 1862
 Fædre og sønner (film), en dansk film fra 2018
Centralathen

Centralathen () er en af Grækenlands regionale enheder. Den er en del af periferien Attica. Den regionale enhed dækker den centrale del af byområdet Athen.

Administration 

Som en del af Kallikratis regeringsreform i 2011 blev den regionale enhed Vestathen oprettet ud af en del af det tidligere præfektur Athen. Den er opdelt i 8 kommuner. Disse er (nummeret refererer til kortet i infoboksen):
 Athen Kommune (Dimos Athinas, 1)
 Dafni-Ymittos (13)
 Filadelfeia-Chalkidona (32)
 Galatsi (11)
 Ilioupoli (16)
 Kaisariani (19)
 Vyronas (10)
 Zografou (15)

Referencer 

Regionale enheder i Grækenland
Athen
Sydathen

Sydathen () er en af Grækenlands regionale enheder. Den er en del af periferien Attica. Den regionale enhed dækker den sydlige del af byområdet Athen.

Administration 

Som en del af Kallikratis regeringsreform i 2011 blev den regionale enhed Sydathen oprettet ud af en del af det tidligere præfektur Athen. Den er opdelt i 7 kommuner. Disse er (nummeret refererer til kortet i infoboksen): 

 Agios Dimitrios (4)
 Alimos (7)
 Elliniko-Argyroupoli (14)
 Glyfada (12)
 Kallithea (20)
 Moschato-Tavros (24)
 Nea Smyrni (26)
 Palaio Faliro (27)

Referencer 

Regionale enheder i Grækenland
Athen
DM i svæveflyvning 2021

Danmarksmesterskabet (DM) i svæveflyvning 2021 gennemførtes af to omgange fra Svæveflyvecenter Arnborg i perioderne 13. - 23. maj og 31. juli - 8. august 2021.

Første periode havde en rekordstor deltagelse med 72 fly, men var præget af dårligt vejr med kraftig blæst, lavt skydække og regn. Dog lykkedes det at gennemføre tre - fire konkurrencedage i hver af klasserne, hvorved konkurrencen blev gyldig. Det var første gang de nye flytyper Schleicher AS 33, Schempp-Hirth Ventus-3 og Jonker JS-3 Rapture mødtes i konkurrencesammenhæng; sidstnævnte vandt to af klasserne, men resultatet skal grundet det svage vejr tolkes med forsigtighed.

Anden periode med junior-klassen gennemførtes sammen med Sun-Air Cup i et vejr, som ikke var bedre: Alle klasser måtte nøjes med tre gyldigt konkurrencedage. Alle de 50 pladser, som konkurrencen tillod, var i brug.

Vindere 
Konkurrencen havde følgende klassevindere:

Referencer 

Svæveflyvning
Sport i 2021
Svæveflyvning 2021
Nikolaj Mengel

Nikolaj Mengel (født 9. marts 2002 i Ringsted) er en cykelrytter fra Danmark, der er på kontrakt hos .

Karriere 
Nikolaj Mengel startede sin cykelkarriere som 14-årig. Han meldte sig ind i den lokale cykelklub i Ringsted, Team Cycling Ringsted. Som U17-rytter begyndte resultaterne at melde sig, for Nikolaj Mengel. Blandt andet med en samlet tredjeplads i 2018-udgaven af det svenske etapeløb U6 Cycle Tour Post Nord i Tidaholm, Sverige.  

I 2018 blev Nikolaj Mengel udtaget til bruttotruppen på juniorlandsholdet i landevejscykling. Fra 2019-sæsonen skiftede Mengel til det danske juniorhold, Team ABC Junior, der hører til moderklubben ABC - Arbejdernes Bicykle Club. Den 20. april 2019 vinder Mengel 2. afdeling af Uno-X Cuppen for juniorryttere. Udover den danske cykelscene har Mengel også deltaget i diverse internationale cykelløb. Blandt andet repræsenterede han Danmark til Europamesterskabet i Landevejscykling i 2020, da danske Kasper Andersen blev europamester.  

Udover landevejscykling, har Nikolaj Mengel også været at finde i Banecykling.

I december 2020 skrev Nikolaj Mengel under på en kontrakt med det danske UCI kontinentalhold BHS-PL Beton Bornholm, gældende fra starten af 2021.

Referencer

Eksterne henvisninger 
 
 
 

Mandlige cykelryttere fra Danmark
Personer fra Ringsted
Pisa (provins)

Provinsen Pisa (it. Provincia di Pisa ) er en provins i regionen Toscana i det centrale Italien. Pisa er provinsens hovedby.

Der var 417 827 indbyggere ved folketællingen i 2019.

Geografi 
Provinsen Pisa grænser til:
 i nord og øst mod provinsen Lucca,
 i øst mod provinserne Firenze og Siena ,
 i syd mod provinsen Grosseto
 i vest mod Livorno og Det Liguriske Hav.

Kommuner 

 Bientina
 Buti
 Calci
 Calcinaia
 Capannoli
 Casale Marittimo
 Casciana Terme Lari
 Cascina
 Castelfranco di Sotto
 Castellina Marittima
 Castelnuovo di Val di Cecina
 Chianni
 Crespina Lorenzana
 Fauglia
 Guardistallo
 Lajatico
 Montecatini Val di Cecina
 Montescudaio
 Monteverdi Marittimo
 Montopoli in Val d'Arno
 Orciano Pisano
 Palaia
 Peccioli
 Pisa
 Pomarance
 Ponsacco
 Pontedera
 Riparbella
 San Giuliano Terme
 San Miniato
 Santa Croce sull'Arno
 Santa Luce
 Santa Maria a Monte
 Terricciola
 Vecchiano
 Vicopisano
 Volterra

Referencer
Østattica

Østattica  () er en af Grækenlands regionale enheder. Den er en del af periferien Attica. Den regionale enhed dækker den østlige del af byområdet Athen, samt landområderne mod øst.

Administration 

Østattica ere inddelt i 13 kommuner. Disse er (nummeret refererer til kortet i infoboksen):
 Acharnes (2)
 Dionysos (4)
 Kropia (5)
 Lavreotiki (6)
 Marathon (Marathonas, 7)
 Markopoulo Mesogaias (8)
 Oropos (13)
 Paiania (9)
 Pallini (1)
 Rafina-Pikermi (10)
 Saronikos (11)
 Spata-Artemida (12)
 Vari-Voula-Vouliagmeni (3)

Præfektur 

Som en del af Kallikratis regeringsreform i 2011 blev den regionale enhed Østattica oprettet ud af en del af det tidligere præfektur Østattica som havde samme udstrækning. Samtidig blev kommunerne reorganiseret i henhold til nedenstående tabel.

Kilder og henvisninger 

 Official website 

Regionale enheder i Grækenland
Athen